Diari Oficial de la Generalitat Valenciana


Sumari del DOGV 5536, del 18-06-2007 (2007/7825)

ORDE de 30 de maig de 2007, de la Conselleria de Cultura, Educació i Esport, per la qual es concedix autorització d'obertura i funcionament de les ensenyances d'Educació Infantil, en el nivell de Primer Cicle, i modificació per a la resta d'ensenyances, al centre docent privat Salgui de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5536

Data del DOGV
:   18-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7825


Data del document
:   30-05-2007

Organisme emissor


Tipus de document
:   Ordre

Descriptors 

:   * València
    * ensenyament privat
    * educació preescolar
    * centre d'ensenyament

ORDE de 30 de maig de 2007, de la Conselleria de Cultura, Educació i Esport, per la qual es concedix autorització d'obertura i funcionament de les ensenyances d'Educació Infantil, en el nivell de Primer Cicle, i modificació per a la resta d'ensenyances, al centre docent privat Salgui de València. [2007/7825]  
L'expedient s'ha iniciat a instància del representant de la titularitat del centre docent privat Salgui, número de codi 00012139, situat al carrer Músic Cabanilles, núm.33, de València, per la qual sol·licita l'autorització d'obertura i funcionament en el nivell d'Educació Infantil, primer cicle, de tres unitats.  
La Direcció General d'Ensenyament va declarar, per Resolució de 5 de juny de 2002, l'adequació de les instal·lacions proposades, quant a espais educatius, al que disposa la legislació aplicable.   
L'expedient ha sigut tramitat per la Direcció Territorial de Cultura, Educació i Esport de València, i inclou els informes favorables de la Unitat Tècnica de Construccions i de la Inspecció d'Educació. Així mateix, consta del compromís, per part del centre, d'aportar la relació de professors i titulacions respectives abans de l'inici de les activitats educatives corresponents, de conformitat amb la normativa aplicable.  
Vista la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE 04.05.2006); el Reial Decret 1004/1991, de 14 de juny (BOE de 26.06.1991) pel qual s'establixen els requisits mínims dels centres que impartisquen ensenyances de règim general no universitàries; el Reial Decret 1537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Autoritzar l'obertura i funcionament de les ensenyances d'Educació Infantil, Primer Cicle, i modificació de la resta d'ensenyances al centre que a continuació s'indica, en els termes que s'hi especifiquen, de conformitat amb el que establix la normativa vigent.  
Denominació genèrica del centre: Centre Privat d'Educació Infantil i Primària  
Denominació específica del centre: Salgui  
Titular: Francisco Salavert Guillot.  
Domicili: C/ Músic Cabanilles, núm.33.  
Localitat: València (46118)  
Província: València  
Codi: 58252894  
Modificació que s'autoritza:  
S'autoritzen tres unitats de Primer Cicle d'Educació Infantil i es modifica el nombre de llocs escolars del Segon Cicle i el nombre d'unitats d'Educació Primària, de manera que el centre queda configurat en la seua totalitat amb la següent composició:  
3 unitats d'Educació Infantil, Primer Cicle, amb 37 llocs escolars, distribuïts de la següent manera:   
- 1 unitat per a escolars de 0 a 1 any, amb 8 llocs escolars.  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars de 2 a 3 anys, amb 16 llocs escolars.  
3 unitats d'Educació Infantil, Segon Cicle, amb 64 llocs escolars.  
6 unitats d'Educació Primària, amb 150 llocs escolars.  
DISPOSICIÓ ADDICIONAL PRIMERA  
El centre haurà de presentar, abans de l'inici del curs escolar, la relació del professorat i les titulacions corresponents, davant la Direcció Territorial de Cultura, Educació i Esport, per a la seua aprovació, previ informe favorable de la Inspecció Educativa.  
DISPOSICIÓ ADDICIONAL SEGONA  
La present autorització donarà lloc a les corresponents inscripcions en el Registre de Centres Docents de la Comunitat Valènciana.  
DISPOSICIÓ FINAL  
La present disposició tindrà efectes el dia de la seua publicació al Diari Oficial de la Comunitat Valènciana, no obstant els seus efectes s'entenen referits a l'inici del curs escolar 2007/2008.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valènciana, en el termini de dos mesos a comptar de l'endemà de la notificació o publicació, segons corresponga.  
València, 30 de maig de 2007  
El conseller de Cultura, Educació i Esport,  
ALEJANDRO FONT DE MORA TURÓN